open-index/open-wikipedia-markdown huggingface dataset:
Yummy

"**Yummy**" הוא סינגל שהוקלט על ידי הזמר-יוצר הקנדי ג'סטין ביבר. השיר יצא לאור ב-3 בינואר 2020 כסינגל הראשון מתוך אלבום האולפן החמישי של ביבר ''Changes'', דרך חברת התקליטים דאף ג'אם.

## רקע והכרזה
ב-23 בדצמבר 2019, ביבר פרסם תמונה של עצמו מול פסנתר בשני פוסטים עם הכיתוב "Tomorrow" (בעברית: מחר). למחרת הוא הודיע על הסינגל באמצעות טריילר שהעלה לערוץ היוטיוב שלו אשר מראה אותו הולך בתחנת דלק נטושה. הטריילר משמש גם כהכרזה על סיבוב ההופעות שלו בצפון אמריקה המתחיל ב-14 במאי 2020.

השיר נכתב על ידי ביבר עצמו, אשלי בויד, דניאל האקט, ג'ייסון בויד וסשה סיטורה והופק על ידי ג'ייסון בויד, הקט וסיטורה. השיר הוא בסגנון הרית'ם אנד בלוז ומשלב בתוכו גם טראפ. השיר הוא סינגל הסולו הראשון של ביבר שיצא לאחר אלבומו הרביעי *[[Purpose (אלבום של ג'סטין ביבר)|Purpose]]* שיצא ב-2015.

השיר זכה להצלחה רבה בפלטפורמת שיתוף הווידאו טיקטוק, תוך ששומש כ-4 מיליון פעמים, מה שהוביל אף להצלחתו במצעדים השבועיים.

## וידאו קליפ
הווידאו קליפ הנלווה לשיר הועלה לערוץ היוטיוב של ביבר בשידור חי ב-4 בינואר 2020, יום לאחר יציאת הסינגל. בקליפ ניתן לראות את ביבר עם שיער ורוד בארוחת ערב במסעדה מפוארת.

נכון לפברואר 2020, מונה הצפיות של הקליפ עומד על כ-194 מיליון. בנוסף, הקליפ נהפך לקליפ השלישי הנצפה ביותר באופן גלובלי עם 549 מיליון צפיות.

## רשימות כל הזמנים וסופי שנה
"Yuumy" נכלל במספר רשימות סוף שנה וכל הזמנים של השירים הטובים ביותר של 2020.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ג'סטין ביבר
קטגוריה:שירים באנגלית
קטגוריה:שירים שנכתבו על ידי ג'סטין ביבר
קטגוריה:שירים על מזון ושתייה
קטגוריה:שירי מוזיקת טראפ
קטגוריה:שירי R&B
קטגוריה:סינגלים שהגיעו למקום הראשון בניו זילנד
קטגוריה:שירי פלטינה בממלכה המאוחדת
קטגוריה:סינגלים בהוצאת דף ג'אם רקורדינגס
איגוד תעשיית ההקלטות הניו זילנדי

**איגוד תעשיית ההקלטות הניו זילנדי** (לשעבר: **התאחדות ענף ההקלטות של ניו זילנד** (**RIANZ**)) הוא איגוד סחר ללא כוונת רווח של מפיקי תקליטים, מפיצים ומוזיקאים בניו זילנד. לפני יוני 2013, האגודה כינתה את עצמה "התאחדות ענף ההקלטות של ניו זילנד" (RIANZ). בהמשך, שונה השם ל-**Recorded Music NZ**.
## תעודה על מכירות
איגוד תעשיית ההקלטות הניו זילנדי מעניק תעודות על מכירות של סינגלים, אלבומים ואלבומי וידאו:

### אלבומים

### סינגלים

## ראו גם
* איגוד תעשיית ההקלטות האמריקאי
* איגוד תעשיית ההקלטות הבריטי

## קישורים חיצוניים
* 

## הערות שוליים

ניו זילנד
קטגוריה:מצעדי מוזיקה ניו זילנדיים
The Colour of My Love Concert

**The Colour of My Love Concert** הוא אלבום וידאו של הזמרת הקנדית סלין דיון. אלבום הווידאו הופץ על ידי חברות התקליטים אפיק רקורדס וקולומביה רקורדס, בפורמט של VHS ב-19 באוקטובר 1995, ויצא על גבי די וי די מאוחר יותר, בשנת 1998.

הוא צולם בספטמבר 1993 בקנדה, במסגרת סיבוב ההופעות "The Colour of My Love Tour" והועלה לשידור לראשונה בדצמבר באותה השנה, בטלוויזיה הקנדית ובפברואר 1994, גם בטלוויזיה האמריקאית, בערוץ דיסני.

## רקע
בנוסף למהדורה הרגילה יצאה גם מהדורה מורחבת באירופה אשר כללה את הקליפ לשיר "Pour que tu m'aimes encore" מתוך אלבומה, D'eux. האלבום זכה להצלחה רבה כאשר שהה 39 שבועות במצעד אלבומי הווידאו האמריקאי כאשר הגיע למקום ה-19 בשיאו. בסופו של דבר, הצליח להגיע למעמד פלטינה במדינה עם מכירות של 100 אלף עותקים. בנוסף גם הוא הגיע למעמד פלטינה בבריטניה עם מכירות של 50 אלף עותקים ולמעמד פלטינה בצרפת עם מכירות של 20 אלף עותקים. בבריטניה ואוסטרליה הגיע האלבום בשיאו למקום ה-3.

בעקבות האלבום דיון הייתה מועמדת לפרס הג'מיני היוקרתי, פרס קנדי אשר ניתן להישגים בתוך הטלוויזיה והקולנוע כאשר זכתה בקטגוריית "ההופעה הטובה ביותר בתוכנית חד פעמית או סדרה". בנוסף הייתה מועמדת לשני פרסים נוספים בטקס בקטגוריות: "הקליפ הטוב ביותר עבור תוכנית חד פעמית או סדרה" ו"הצילום הטוב ביותר עבור תוכנית חד פעמית, סדרה או קומדיה".

## מיקומי שיא

## קישורים חיצוניים

## הערות שוליים

קטגוריה:אלבומי וידאו מ-1995
קטגוריה:אלבומי וידאו של סלין דיון
קטגוריה:אלבומי וידאו באנגלית
קטגוריה:אלבומי חברת אפיק רקורדס
קטגוריה:אלבומי חברת קולומביה רקורדס
Live in Memphis

**Live in Memphis** (בעברית: **הופעה חיה בממפיס**) הוא אלבום הווידאו הרביעי של הזמרת הקנדית, סלין דיון. אלבום הווידאו הופץ בפורמט VHS ב-2 בנובמבר 1998. ההופעה צולמה ב-1997 במהלך סיבוב ההופעות "Falling into You: Around the World" בממפיס שבארצות הברית.

עם יציאתו נכנס אלבום הווידאו אל המקום החמישי במצעד האלבומים של אוסטרליה.

## רקע
בנוסף לכך שיצא כווידאו ביתי המופע גם צולם ושודר בטלוויזיה במלואו. ההופעה בטלוויזיה כללה גם את הביצוע לשיר "River Deep, Mountain High", גרסת כיסוי לשירם של איק וטינה טרנר אך ביצוע זה לא נכלל בגרסת הווידאו. האלבום זכה להצלחה כאשר הגיע למעמד פלטינה בקנדה ולמעמד זהב בצרפת וארצות הברית.

## מיקומי שיא

## קישורים חיצוניים

## הערות שוליים

קטגוריה:אלבומי וידאו מ-1998
קטגוריה:אלבומי וידאו של סלין דיון
קטגוריה:אלבומי חברת אפיק רקורדס
קטגוריה:אלבומי חברת קולומביה רקורדס
Irreemplazable

**Irreemplazable** (באנגלית: **Irreplaceable**, ובעברית: **לא ניתן להחלפה**) הוא המיני-אלבום הראשון של הזמרת-יוצרת האמריקאית, ביונסה. המיני-אלבום יצא לאור ב-27 באוגוסט 2007, על ידי חברת התקליטים קולומביה רקורדס ו-Music World Entertainment.

עם יציאתו נכנס המיני-אלבום אל המקום ה-105 במצעד הבילבורד 200.

## רקע
המיני-אלבום מכיל מספר שירים של הזמרת מתוך אלבומה B'Day אשר מתורגמים לספרדית כולל רמיקסים לשירי אחרים באלבום. בנוסף, הוא גם מכיל דיסק נוסף של מהדורה מורחבת שיצאה בצפון אמריקה שהיא בעצם גם המהדורה המורחבת של B'Day. האלבום הופק על ידי הזמר הקובני-אמריקאי רודי פרז אשר גם סייע לתרגם את השירים לספרדית.

עותקים שנרכשו מחברת וולמארט כוללים גם די וי די של הופעה של ביונסה, הופעות טלוויזיוניות וקטעי מאחורי הקלעים.

## ביקורות והצלחה
האלבום קיבל ביקורות מעורבות: אנדי קלמן מ-AllMusic מתח ביקורת על חוסר תוכן באלבום ועל כך שיצא מספר חודשים לאחר הוצאת מהדורת הדלוקס של B'Day. האלבום לא זכה להצלחה בארצות הברית כאשר הגיע בשבוע הראשון ליציאתו למקום ה-105 במצעד הרשמי של המדינה ומכר במדינה עד היום 57 אלף עותקים בלבד.

גם במצעד אלבומי ה-R&B וההיפ-הופ האלבום לא זכה להצלחה כאשר פתח במקום ה-41. אך במצעד הלטיני הרשמי של אמריקה הלטינית האלבום הגיע למקום ה-3 ולמקום ה-2 במצעד אלבומי הפופ הלטיני. השיר "Bello Embustero" שהוא למעשה תרגום בספרדית לשיר "Beautiful Liar" הועמד לפרס "תקליט השנה" בטקס פרסי הגראמי הלטיני.

## מיקומי שיא

## קישורים חיצוניים

## הערות שוליים

קטגוריה:אלבומי וידאו מ-2007
קטגוריה:מיני-אלבומים מ-2007
קטגוריה:אלבומי ביונסה
קטגוריה:מיני-אלבומים באנגלית
קטגוריה:מיני-אלבומים בספרדית
קטגוריה:אלבומים שהופקו על ידי ביונסה
קטגוריה:מיני-אלבומי חברת קולומביה רקורדס
התאגיד הממשלתי הבלארוסי לנפט וכימיה

**התאגיד הממשלתי הבלארוסי לנפט וכימיה** (בבלארוסית: **Беларускі дзяржаўны канцэрн па нафце і хіміі, канцэрн «Белнафтахім»**) הוא אחת החברות התעשייתיות הגדולות ביותר ברפובליקה של בלארוס ומהווה למעלה מ-30% מהייצור התעשייתי במדינה.

התאגיד הוקם באפריל 1997 ומאחד בין ארגונים שונים למיצוי, זיקוק והובלה של נפט, מוצרי נפט, כימיה ופטרוכימיה, ארגונים מדעיים, לשכות תכנון, קבלני בנייה ומתקנים. החברה משלבת בין התעשיות הגדולות ביותר שמשפיעות משמעותית על הפוטנציאל הכלכלי של המדינה.

## חברות בת
ממוזער|380x380 פיקסלים|מפה של צינורות גז ראשיים וצינורות נפט. צינורות הגז הגדולים ביותר מסומנים בצבע אדום, צינורות נפט בירוק. תחנות מדחס (CS), מחסני גז תת-קרקעיים (UGS), תחנות שאיבת נפט (NPS), תחנות ייצור ושילוח ליניאריות (LPDS) וכן בתי זיקוק לנפט. צינורות נפט מנוהלים על ידי חברות הבת של החברה.
התאגיד כולל יותר מ-60 ארגונים וביניהם:

ממוזער
מוצרי התאגיד מיוצאים ליותר מ-90 מדינות. למעלה מ-70% מהמוצרים המיוצרים על ידי התאגיד הפטרוכימי נמכרים בשוק הזר. בינואר 2019 הזמינו חברות התאגיד את צינור מוצרי הנפט הראשי בבלארוס הראשון, נובופולוצק-פניפול, באורך כולל של 292 ק"מ. הפרויקט עלה 35 מיליון דולר.

## קישורים חיצוניים
* 

## הערות שוליים

קטגוריה:חברות נפט
קטגוריה:חברות גז טבעי
קטגוריה:חברות בלארוסיות
DIC Movie Toons

ממוזער|330x330px|לוגו "DIC Movie Toons" על רקע עם תמונות מתוך הסרטים
**DIC Movie Toons** (ידועה גם בשם: **Nickelodeon Sunday Movie Toons**) היא סדרת סרטי הנפשה טלוויזיוניים אמריקאים, אשר הופקו על ידי DIC Entertainment ושודרו במקור בערוץ ניקלודיאון האמריקאי בשנת 2002. סדרת הסרטים כוללת 13 סרטים באורך מלא, אשר כולם מבוססים על סדרות טלוויזיה מונפשת ויצירות ספרותיות, מלבד הסרט "קומנדו גרוב" שבעל עלילה מקורית. 

## רקע
במאי 2002 הוכרז שערוץ ניקלודיאון האמריקאי משתף פעולה עם DIC Entertainment, כדי ליצור רצועת שידור שתכלול 39 סרטים באורך מלא שתתפרס במשך שלוש שנים, כאשר בכל שנה ישודרו 13 סרטים שמבוססים על סדרות טלוויזיה מונפשות ויצירות ספרותיות. עוד הוכרז שתקציב כל הסרטים יהיה 80 מיליון דולר, משמע כ-2 מיליון דולר לסרט. אנדי הייוורד, מנכ"ל DIC Entertainment, אמר: "הקמנו צוות של סופרים, מפיקים ובמאים עטורי פרסים להפליא. הם נמצאים כעת בהפקה על 13 הסרטים הראשונים, הכוללים סרטים שמבוססים על כמה מהסדרות החזקות והמוכרות ביותר בבידור המשפחתי." 

13 הסרטים הראשונים שודרו בערוץ ניקלודיאון האמריקאי החל מ-6 באוקטובר 2002 עד 29 בדצמבר באותה שנה, כאשר בכל יום ראשון שודר סרט אחר. הסרט הראשון ששודר היה "חוש-חש הבלש: הסרט" שמבוסס על סדרת ההנפשה "חוש חש והחושחשים", והסרט האחרון ששודר היה "20,000 מיל מתחת למים" שמבוסס על ספר בעל אותו שם מאת ז'ול ורן.

באוקטובר 2002, לפני שידור 13 הסרטים הראשונים, הוכרז שיופקו סרטים שמבוססים על "אנני", "הסייח השחור" ו"הקוסם מארץ עוץ", אשר ישודרו בשנת 2003. הסרטים אינם יצאו לפועל, וסדרת הסרטים הסתיימה לאחר 13 סרטים. הסרטים נרכשו על ידי ערוצים מקומיים ושודרו ברחבי העולם, כמו כן הם הופצו ב-DVD וב-Blu-ray. בישראל, כל הסרטים הופצו בדיבוב עברי ב-VOD של חברות התקשורת HOT ו-Yes בשנת 2014, מלבד הסרט "מזמור חג המולד".

## רשימת הסרטים

## קישורים חיצוניים
* 

## ביאורים

## הערות שוליים

קטגוריה:סדרות סרטי אנימציה
קטגוריה:סרטי טלוויזיה אמריקאיים
קטגוריה:סרטי הנפשה אמריקאיים
קטגוריה:סרטים באנגלית
קטגוריה:סרטי 2002
קטגוריית ההרים בטור דה פראנס

**קטגוריית ההרים בטור דה פראנס** היא קטגוריה במרוץ הטור דה פראנס מאז 1933. המנצח בה הוא הרוכב עם מספר הנקודות הגבוה ביותר שאותן מרוויחים במעברי וקטעי ההרים או הגבעות השונות במרוץ. מאז 1975, המוביל בקטגוריה לובש את חולצת ה"פולקה דוט" (Polka dot jersey), חולצה מנוקדת בנקודות אדומות ומכונה "מלך ההר".

## היסטוריה
ויסנט טרובה הספרדי היה הרוכב הראשון שניצח בקטגוריה, בשנת 1933. עד שנת 1975, לא היו למנצחים בקטגוריה חולצה ייחודית. הספונסר הראשון היה חברת חטיפי שוקולד צרפתית שעטיפות המוצרים שלהם היו מכוסים בנקודות, עקב כך נוצר הרעיון לחולצה. הספונסרים התחלפו עם השנים אך העיצוב נשמר. הרוכב הראשון שלבש את החולצה המנוקדת בטור דה פראנס 1975 היה יופ זוטמלק  ההולנדי. זוטמלק עצמו אף פעם לא ניצח את הקטגוריה בטור, אך ניצח את הקטגוריה המקבילה בוואלטה אספנייה ב-1979 ואת הטור דה פראנס עצמו ב-1980.

שיאן הניצחונות במרוץ הוא רישאר וירנק  הצרפתי, שניצח 7 פעמים. בשנים 1994–1997, 1999, ו-2003–2004.

## מנצחים
שמאל|ממוזער|רישאר וירנק, שיאן הניצחונות בקטגוריה עם 7 כאלו על הפודיום של המרוץ ב-2003

### רוכבים שצברו כמות גבוהה של ניצחונות

## קישורים חיצוניים

## הערות שוליים

קטגוריה:טור דה פראנס
Live in Atlantic City

**Live in Atlantic City** (בעברית: **הופעה חיה באטלנטיק סיטי**) הוא אלבום וידאו ואלבום הופעה של הזמרת-יוצרת האמריקאית, ביונסה. האלבום יצא לאור ב-22 בנובמבר 2013, על ידי חברות התקליטים קולומביה רקורדס ו-Parkwood Entertainment, כחלק מההוצאה של הסרט הדוקומנטרי "Life Is But a Dream".

עם יציאתו נכנס האלבום אל המקום הראשון במצעד אלבומי הווידאו של בילבורד.

## רקע
האלבום מכיל אוסף של קטעים מתוך סדרת ההופעות שביונסה ערכה ב-2011, לקידום אלבומה הרביעי באטלנטיק סיטי שבניו ג'רזי, בשם Revel Presents: Beyoncé, בין ה-25 ל-28 במאי 2012, אשר בוימה על ידה ועל ידי אד בורק.

לאחר שהסרט הופץ, ביונסה העלתה שלושה מופעים מתוך האלבום לערוץ היוטיוב שלה.

## הצלחה
האלבום זכה להצלחה מסחרית רבה אשר הגיע לעשירייה הפותחת ברוב המדינות בעולם. בארצות הברית האלבום הגיע למקום הראשון במצעד אלבומי הוידאו הרשמי של המדינה מה שהפך לאלבום הרביעי שלה לעשות זאת.

בבריטניה הגיע למקום הראשון במצעד אלבומי הווידאו של חברת המצעדים הרשמית, ונהיה לאלבומה הראשון שעשה זאת, תוך שהגיע במדינה למעמד פלטינה ובאוסטרליה הגיע למעמד זהב.

## קישורים חיצוניים

## הערות שוליים

קטגוריה:אלבומי הופעה מ-2013
קטגוריה:אלבומי וידאו מ-2013
קטגוריה:אלבומי וידאו של ביונסה
קטגוריה:אלבומי הופעה באנגלית
קטגוריה:אלבומי וידאו באנגלית
קטגוריה:אלבומים שהופקו על ידי ביונסה
קטגוריה:אלבומי חברת קולומביה רקורדס
More Only

**More Only** הוא המיני-אלבום הרביעי של הזמרת-יוצרת האמריקאית, ביונסה. המיני-אלבום יצא לאור ב-24 בנובמבר 2014, על ידי חברות התקליטים פארקווד אנטרטיינמנט וקולומביה רקורדס. המיני-אלבום כולל רמיקסים לשירים מאלבומה החמישי ותוספת של שני שירים חדשים.

בנוסף לכך, הוא מכיל את גרסתו המורחבת של Beyoncé, ו-DVD עם עשר הופעות מתוך סיבוב ההופעות "The Mrs. Carter Show World Tour", אשר שודרו בספיישל מיוחד של HBO.

## סינגלים
הסינגל הראשון מתוך המיני-אלבום היה "", בו התארחה הראפרית ניקי מינאז'. הסינגל השני היה השיר "7/11" אשר יצא ב-25 בנובמבר 2014. השיר זכה להצלחה בינלאומית, תוך שהגיע אל המקום ה-13 במצעד הבילבורד הוט 100.

הסינגל השלישי היה השיר "Ring Off" אשר הופץ ב-28 בנובמבר 2014.

## הצלחה מסחרית
עם יציאתו הגיע המיני-אלבום אל המקום השמיני במצעד הבילבורד 200, לאחר שנמכר בלמעלה מ-71 אלף עותקים, מתוכם 43 אלף נקיים. ביולי 2016 הוכרז כי האלבום זכאי למעמד כסף בבריטניה על מכירות משולבות של 60 אלף עותקים.

## מיקומי שיא

## נתוני מכירות

## היסטוריית יציאות לאור

## הערות שוליים

קטגוריה:מיני-אלבומים מ-2014
קטגוריה:אלבומי ביונסה
קטגוריה:אלבומי הוצאה מחודשת
קטגוריה:מיני-אלבומים באנגלית
קטגוריה:אלבומים שהופקו על ידי ביונסה
קטגוריה:אלבומים שהופקו על ידי ג'סטין טימברלייק
קטגוריה:אלבומים שהופקו על ידי היט-בוי
קטגוריה:אלבומים שהופקו על ידי טימבלנד
קטגוריה:אלבומים שהופקו על ידי פארל ויליאמס
קטגוריה:אלבומים שהופקו על ידי ראיין טדר
קטגוריה:אלבומי כסף בממלכה המאוחדת
קטגוריה:מיני-אלבומי חברת קולומביה רקורדס
Sealed with a Kiss

"**Sealed with a Kiss**" (בעברית: "**חתום בנשיקה**") הוא שיר מאת פיטר אדל וגארי גלד. השיר היה להיט בשנת 1962 בביצועו של בריאן היילנד. לדברי גלד, השיר "היה מבוסס, אבל לא לגמרי, על תרגיל לחמש אצבעות מאת יוהאן סבסטיאן באך". ההקלטה המקורית של השיר הייתה של להקת "The Four Voices", שהוציאה אותו כסינגל במאי 1960, אבל לא הפך ללהיט.

מילות השיר הן מנקודת המבט של אחד מזוג אוהבים, שנאלצים להיפרד בעונת הקיץ. האוהב מבטיח לשלוח את אהבתו ואת חלומותיו כל יום במכתב ה"חתום בנשיקה". השניים גם מבטיחים, בנשיקה אמיתית, שהם יחזרו להיות יחד בספטמבר.

## הגרסה של בריאן היילנד

ב-1962 הקליט בריאן היילנד, שהירבה לבצע שירים של אדל וגלד, גרסת כיסוי של השיר. השיר נכנס למצעד ב-9 ביוני 1962, והגיע למקום השלישי, גם בבילבורד הוט 100 וגם במצעד הסינגלים הבריטי. המוזיקאים שהקליטו את השיר עם בריאן היילנד, כללו את מונדל לואו, אל קאיולה בגיטרה, גארי גלד בפסנתר, ג'ורג' דוביבייה בבאס, בלאקי שאקנר בהרמוניקה, גארי צ'סטר על התופים, וסטיקס אוונס ואל רוג'רס בכלי הקשה.

ההקלטה בביצוע של היילנד יצאה לאור מחדש בשנת 1975, והגיעה למקום השביעי בממלכה המאוחדת. היילנד הקליט את השיר גם בגרמנית.

### מיקומי שיא

## הגרסה של גארי לואיס והפלייבויז

גארי לואיס והפלייבויז הקליטו גרסת כיסוי של השיר ב-1967 עבור האלבום "Gary Lewis Now!". גרסה זו הגיעה למקום ה-19 במצעד בילבורד הוט 100.

### מיקומי שיא

## הגרסה של בובי וינטון

ב-1972 הקליט בובי וינטון גרסה משלו לשיר, והיא הייתה השלישית במספר שהגיעה לארבעים הגדולים במצעד האמריקאי. הסינגל הגיע למקום ה-19 במצעד הסינגלים של הבילבורד. גרסה זו הגיעה למקום השני במצעד Adult Contemporary. וינטון עיבד את השיר בעצמו, בצליל מודרני שכלל פתיחה בבונגו. בעקבות הצלחת הסינגל הוציא וינטון אלבום בשם "Sealed With A Kiss" שהיה אף הוא רב מכר. סינגל זה, והסינגל שאחריו "Every Day of My Life", סימל את הקאמבק של וינטון ב-1971. הזמר הופיע בתוכנית הטלוויזיה American Bandstand ותוכניות נוספות. השיר דורג במקום ה-87 במצעד השנתי של 1971.

הגרסה של וינטון בוצעה בקדימון ובכתוביות הסיום של סרט האימה "All the Boys Love Mandy Lane" משנת 2007.

### מיקומי שיא

## הגרסה של ג'ייסון דונובן

ב-1989 הקליט ג'ייסון דונובן גרסת כיסוי של השיר כסינגל השלישי מאלבום הבכורה שלו "Ten Good Reasons". הסינגל הגיע למקום הראשון במצעד הסינגלים הבריטי ושהה בו במשך שבועיים. הוא הגיע לראש המצעדים בפינלנד ובאירלנד.

### מיקומי שיא

## קישורים חיצוניים

## הערות שוליים

קטגוריה:שירים באנגלית
קטגוריה:שירים על נשיקות
קטגוריה:שירים על פרידה
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים בהוצאת אפיק רקורדס
4: The Remix

**** הוא מיני-אלבום ואלבום רמיקסים של הזמרת-יוצרת האמריקאית ביונסה. האלבום יצא לאור על ידי חברות התקליטים קולומביה רקורדס ופארקווד רקורדס ב-23 באפריל 2012.

לפני שהאלבום יצא, עשתה ביונסה תחרות בין המעריצים בה ביקשה מהם להכין רמיקס לשירה "End of Time", כאשר המנצח ייכלל באלבום. הרמיקס המנצח היה של מעריץ בשם רדזימיר "ג'ימק" דבסקי, אשר הרמיקס שלו בסופו של דבר, נכלל באלבום.

## רקע
האלבום מכיל שישה רמיקסים לשירים מתוך אלבומה הרביעי כמו רמיקב לשיר "" שנוצר על ידי דייב אודה והרמיקס של המעריץ רדזימיר דבסקי. עם הוצאתו, נחת האלבום במקום ה-181 במצעד הבילבורד 200, במקום ה-28 במצעד אלבומי ה-R&B הבריטי ובמקום ה-30 במצעד אלבומי ה-R&B וההיפ-הופ.

בנוסף לכך, הצליח האלבום להגיע אל המקום ה-11 במצעד אלבומי הדאנס\אלקטרוני של בילבורד.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מיני-אלבומים מ-2012
קטגוריה:אלבומי רמיקס מ-2012
קטגוריה:אלבומי ביונסה
קטגוריה:מיני-אלבומים באנגלית
קטגוריה:אלבומי רמיקס באנגלית
קטגוריה:אלבומים שהופקו על ידי ביונסה
קטגוריה:אלבומי כסף בממלכה המאוחדת
קטגוריה:מיני-אלבומי חברת קולומביה רקורדס
תיק קוליני (סרט)

**תיק קוליני** (בגרמנית: **Der Fall Collini**) הוא סרט דרמה גרמני משנת 2019, המבוסס על הרומן **פרשת קוליני** מאת פרדיננד פון שיראך שיצא לאור בשנת 2011.

## עלילת הסרט
עורך דין צעיר מתמנה להיות סנגור ציבורי של רוצח. הוא מגלה שיש לו קשר אישי לנרצח ושיש לרצח קשר לאירועים מן העבר הרחוק.

## פרשת קוליני
הספר **פרשת קוליני** (מאת פרדיננד פון שיראך, הוצאת ידיעות ספרים, מגרמנית: נועה קול, 2013) מבוסס על אירוע אמיתי ודן באופן בו מערכת המשפט הגרמנית הגנה על רוצחים נאצים מפני משפט. הוא מבוסס באופן חלקי על פרשה שכונתה **הקצב מגנואה**, שארעה בזמן מלחמת העולם השנייה. קצין אס.אס בשם פרידריך אנגל ציווה להוציא להורג 59 אזרחים איטלקים כעונש על הריגתם של 5 חיילים גרמנים בידי פרטיזנים .

בגרמניה בשנת 1968 חוקק חוק התיישנות על מקרי הרצח שבוצעו על ידי מפקדים זוטרים בתקופת הרייך השלישי. החוק כונה על שם אדוארד דרהר ששימש תובע מחוזי ראשי באינסברוק בזמן המלחמה. בסיום המלחמה הוא הורד בדרגה אך כעבור זמן מה הוא מונה לראש המחלקה הפלילית במשרד המשפטים הגרמני. החוק קבע שמפקדים זוטרים הוגדרו כמסייעים לרצח, כאלה שמילאו פקודות בלבד ולכן הם פטורים מעונש.

## שחקנים ודמויות
* אלכסנדרה מריה לרה - יוהנה מאייר
* אליאס מ'בארק - קספר ליינן
* מנפרד זפטקה - הנס מאייר
* יאניס ניוונר - הנס מאייר הצעיר
* פרנקו נרו - פבריציו קוליני
* ריינר בוק - התובע הראשי

## קישורים חיצוניים
* 

## הערות שוליים

קטגוריה:סרטי 2019
קטגוריה:סרטי דרמה גרמניים
ליהיא ונעמה - מטראש לקלאס

**ליהיא ונעמה - מטראש לקלאס** הייתה תוכנית מציאות תיעודית קומית ישראלית העוקבת אחר חייהן של ליהיא גרינר ונעמה קסרי. הסדרה הופקה עבור חברת הכבלים "HOT" על ידי חברת ההפקות קודה תקשורת.

הסדרה עלתה לשידור ב-6 בינואר 2020. עם זאת, שני פרקי הבכורה של הסדרה היו כבר זמינים לצפייה ב-HOT VOD מ-3 בינואר 2020.

## עלילה
ליהיא גרינר, מלכת הטראש עם הפה הגדול, מתייצבת לסדרת חינוך אצל נעמה קסרי שהגדירה מחדש את המושג קלאס. נעמה מוציאה את ליהיא למסע, בו תלמד בכל פרק שיעור בדרכה להפוך לאיי ליסט שהיא חולמת להיות.

## משתתפים
*ליהיא גרינר
*נעמה קסרי

## סקירת הסדרה

## קישורים חיצוניים

* 

## הערות שוליים

קטגוריה:תוכניות טלוויזיה ישראליות
קטגוריה:תוכניות מציאות תיעודיות ישראליות
קטגוריה:תוכניות טלוויזיה ישראליות שעלו לשידור בשנת 2020
קטגוריה:HOT: תוכניות וסדרות
ציידים (סדרת טלוויזיה)

**ציידים** (באנגלית: **Hunters**) היא סדרת דרמה אמריקאית, שנוצרה על ידי דייוויד וייל, שעלתה בבכורה ב-21 בפברואר 2020 בשירות Amazon Video. הסדרה, שמתרחשת בשנות ה-70, מגוללת את סיפורה של חבורת נוקמים בהנהגת יהודי עשיר שיוצא למצוד אחר נאצים שחמקו ממשפט ועדיין חיים בארצות הברית. בסדרה מופיעות מספר דמויות היסטוריות כג'ימי קרטר ורנר פון בראון ושמעון ויזנטל ועולים מספר נושאים מהשואה והשלכותיה כולל סיפורו של מבצע מהדק נייר, שליחת ילדים יהודיים למנזרים נוצריים ומחירה של נקמה.

## עלילה
חבורה מגוונת של ציידי נאצים החיים בשנת 1977 בניו יורק, מגלים שמאות בעלי תפקידים נאציים בכירים חיים בקרבנו וקושרים קשר ליצור רייך רביעי בארצות הברית. הצוות ייצא למסע עקוב מדם להביא את הנאצים לדין ולסכל את התוכניות החדשות שלהם לרצח עם.

## שחקנים ודמויות

## קישורים חיצוניים

### ביקורות
* 
* 

## הערות שוליים

קטגוריה:סדרות טלוויזיה מקוריות של אמזון
קטגוריה:סדרות דרמה המשכיות
קטגוריה:סדרות מתח אמריקאיות
קטגוריה:תוכניות טלוויזיה על יהודים ויהדות
קטגוריה:סדרות טלוויזיה אמריקאיות שעלו לשידור בשנת 2020
יחסי מונטנגרו–שווייץ

**יחסי מונטנגרו–שווייץ** הם היחסים הדיפלומטיים הרשמיים שבין **[[מונטנגרו|רפובליקת מונטנגרו]]** לבין **[[שווייץ|הקונפדרציה השווייצרית]]**.

## היסטוריה
בין רפובליקת מונטנגרו לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ של שווייץ, היחסים הדיפלומטיים הרשמיים שבין רפובליקת מונטנגרו לבין הקונפדרציה השווייצרית הם יחסים דיפלומטים אשר במסגרתם מתקיימים שיתופי פעולה בתחומים מגוונים מאוד ונחתמו בין שתי המדינות הסכמים רבים בתחומים שונים כראיה לכך.

מונטנגרו קיבלה את עצמאותה בחזרה מסרביה ומונטנגרו ב-4 ביוני 2006 והוכרה מיד על ידי הקהילה הבינלאומית וגם על ידי שווייץ. שווייץ כוננה יחסים דיפלומטיים עם מונטנגרו ב-30 ביוני באותה השנה. האחריות על היחסים הדיפלומטיים בין שתי המדינות ועל השירותים הקונסולריים המוענקים משווייץ לאזרחי מונטנגרו מופקדת על שגרירות שווייץ בבלגרד, בירת סרביה הסמוכה. מונטנגרו פתחה שגרירות בברן בשנת 2015.

הסוכנות השווייצרית לפיתוח פעילה במונטנגרו מאז שנת 1991. מאז הכרזת העצמאות של המדינה בשנת 2006, עברה התוכנית להתמקד בסרביה.

## יחסים כלכליים
שווייץ ומונטנגרו חתמו על מספר הסכמים בילטרליים כלכליים בנושאים: סחר, שיתוף פעולה כלכלי, אמנה למניעת כפל מס והגנה וקידום השקעות הדדיות. יחסי הסחר שבין שתי המדינות הם יחסים צנועים, ולמרות זאת, שווייץ היא אחת המשקיעות המרכזיות במונטנגרו. קו החוף של מונטנגרו הוא יעד תיירות שהפופולריות שלו עולה בכל רחבי העולם וגם בשווייץ.

## שווייצרים במונטנגרו
על פי הלשכה השווייצרית המרכזית לסטטיסטיקה, בסוף שנת 2018 התגוררו במונטנגרו תשעים ושבעה אזרחים שווייצרים.

## נציגויות דיפלומטיות
* שווייץ אינה מיוצגת במונטנגרו בדרג השגרירות. שווייץ מיוצגת במונטנגרו בדרג הקונסולרי באמצעות קונסוליה כללית שהיא מחזיקה בפודגוריצה, בירת המדינה.
* מונטנגרו מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. מונטנגרו מיוצגת בשווייץ גם בדרג הקונסולרי באמצעות קונסוליה רשמית שהיא מחזיקה בציריך.

## קישורים חיצוניים

* Bilateral relations Switzerland–Montenegro, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
פרגיניו

**ז'ואאו קואליו נטו** (בפורטוגזית: **João Coelho Neto**; 8 בפברואר 1905 – 1 באוקטובר 1979) המוכר כ**פרגיניו**, היה כדורגלן ברזילאי, ששיחק בעמדת החלוץ.

## ביוגרפיה

פרגיניו נולד ב-8 בפברואר 1905, בריו דה ז'ניירו שבברזיל. אביו, קואלו נטו, היה סופר. פרגיניו מחוץ לכדורגל היה גם אתלט מגוון ששיחק כדורעף, כדורסל, הוקי וגם היה שחיין. בשנת 1952 זכה בתואר על השתתפותו במרב ענפי ספורט.

בנבחרת ברזיל שיחק במונדיאל 1930, והיה קפטן הנבחרת. הוא כבש את השער הראשון בהיסטוריה עבור ברזיל במונדיאל במשחק נגד יוגוסלביה. לאחר מכן כבש צמד שערים נגד בוליביה.

פרגיניו נפטר ב-1 באוקטובר 1979, בגיל 74. הקבוצה בה שיחק לאורך הקריירה, פלומינססה, הקדישה עבורו פסל. בטלוויזיה הברזילאית הוצגה תוכנית טלוויזיה עבורו, בה מספרים על קורות חייו.

## קישורים חיצוניים

קטגוריה:כדורגלנים ברזילאים
קטגוריה:חלוצי כדורגל ברזילאים
קטגוריה:ריו דה ז'ניירו: כדורגלנים
קטגוריה:כדורגלני פלומיננסה
קטגוריה:כדורגלני נבחרת ברזיל
קטגוריה:ברזילאים שנולדו ב-1905
קטגוריה:נפטרים ב-1979
פרגרינו אנסלמו

**פרגרינו אנסלמו** (בספרדית: **Juan Peregrino Anselmo**; 30 באפריל 1902 – 27 באוקטובר 1975) היה כדורגלן ומאמן אורוגוואי, ששיחק בעמדת החלוץ בקבוצת פניארול ובנבחרת אורוגוואי.

## ביוגרפיה

אנסלמו נולד ב-30 באפריל 1902, במונטווידאו בירת אורוגוואי.

הוא שיחק לאורך כל הקריירה שלו בקבוצה האורוגוואית פניארול, ולאחר מכן גם אימן אותה. כשחקן זכה עימה בשבע אליפויות אורוגוואי, וכמאמן הוא אימן אותה למשך שנה אחת ב-1962, בה הצליח להוביל אותה לאליפות נוספת. הוא החליף בתפקיד את בלה גוטמן ההונגרי, אך סיים לאמן אותה כנראה עקב חזרתו של גוטמן או החלפתו בתפקיד בידי רוקה מספולי.

בנבחרת אורוגוואי זכה במדליית זהב באולימפיאדת 1928, אך לא זכה לדקות משחק בטורניר. היה שותף בזכייה של אורוגוואי במונדיאל 1930, וכבש 3 שערים לאורך הטורניר, כולל צמד שערים בחצי הגמר נגד יוגוסלביה. הוא לא שיחק במשחק הגמר נגד ארגנטינה עקב פציעה, ומחליפו היה הקטור קסטרו. אנסלמו  היה שותף לזכייתה של נבחרתו זכה בקופה אמריקה 1935.

אנסלמו נפטר ב-27 באוקטובר 1975, בגיל 73.

## תארים
### כשחקן
;פניארול 
*אליפות אורוגוואי (7): 1928, 1929, 1932, 1935, 1936, 1937, 1938
;נבחרת אורוגוואי 
*מדליית זהב אולימפית: 1928
*מונדיאל: 1930
*קופה אמריקה: 1935
### כמאמן
;פניארול
*אליפות אורוגוואי: 1962

## קישורים חיצוניים

קטגוריה:כדורגלנים אורוגוואים
קטגוריה:חלוצי כדורגל אורוגוואים
קטגוריה:מונטווידאו: כדורגלנים
קטגוריה:כדורגלני פניארול
קטגוריה:מאמני פניארול
קטגוריה:מאמני כדורגל אורוגוואים
קטגוריה:כדורגלני נבחרת אורוגוואי
קטגוריה:משתתפי אולימפיאדת אמסטרדם (1928)
קטגוריה:כדורגלני מונדיאל 1930
קטגוריה:ילידי 1902
קטגוריה:נפטרים ב-1975
קלשניקוב (סרט)

**קלשניקוב** (ברוסית: **Калашников**; שווק במדינות המערב בשם "AK-47: Kalashnikov") הוא סרט ביוגרפי רוסי בבימויו של קונסטנטין בוסלוב, בכיכובם של יורי בוריסוב וארתור סמוליאנינוב. הקרנת הבכורה נערכה ב-20 בפברואר 2020. הסרט שמגולל את קורות המצאת AK-47 הופק בחסות קונצרן קלשניקוב. קונסטנטין בוסלוב ביים סרט דומה על ממציא נשק סובייטי, "השמיים נמדדים במיל", אודות מיכאיל מיל, שזכה להצלחה פחותה.

יורי בוריסוב זכה בפרס השחקן הטוב ביותר בטקס פרסי נשר הזהב הרוסי ה-19 שנערך בינואר 2021.

## עלילה
בתחילת המלחמה סמל חיל השריון מיכאיל קלשניקוב מבצע משימה קרבית במחיר פציעה קשה. לאחר בית החולים, בסדרה של חיפושים בחיים, הוא מתחיל ביישום המצאות, כשהוא מחפש להשתתף בתחרויות נשק לאומיות, שם הוא מתחרה בתנאים שווים עם הממציאים המובילים ובונה קשרים עם אשתו לעתיד יקטרינה. כתוצאה מכך, ה-AK-47 שפיתח מאומץ על ידי הצבא והממציא זוכה בפרס סטלין היוקרתי.

## שחקנים ודמויות
* יורי בוריסוב – מיכאיל קלשניקוב
* אולגה לרמן – קטיה
* ארתור סמוליאנינוב – קפטן ליוטי, מהנדס
* ואלרי בארינוב – לויטננט גנרל דגטיארב
* אלדר קלימולין – זאיצב
* ויטאלי חאייב – גנרל מייג'ור קורבאטקין
* אנטולי לובוצקי – קולונל גלוחוב
* אלכסיי ורטקוב – קפטן ביטחון המדינה לובוב
* סרגיי גזארוב – המפקד קרוטוב
* ואלרי אפאנסייב – ניקולאי וורונוב, מרשל הארטילריה הראשי

## הפקה
הסרט נוצר במלאת מאה שנה להולדתו של קלשניקוב. התסריט נכתב על בסיס זיכרונותיו של המהנדס, מסמכים וזכרונות של אנשים שהכירו אותו, אך ז'אנר הסרט העלילתי הותיר מקום לשינויים ולדימויים קולקטיביים. מפיקי הסרט היו אדיבים במיוחד בכל הנוגע ליצירה מחודשת של תהליך פיתוח הנשק: המפעלים, שהתבססו על רישומים היסטוריים, ייצרו עבור הסרט כלי נשק מתת מקלעים ל-AK-47.

השחקן הראשי יורי בוריסוב מדגיש כי למד באופן אקטיבי את מסלול חייו של דמותו, עסק בחיפוש ובאיסוף מקורות אלטרנטיביים, מתוך רצון לממש את המורכבות של דמותו של האיש.

העבודה על הסרט החלה באוגוסט 2018, הצילומים בוצעו במוסקבה (כולל באחוזה בני אפראקסין), באי קרים, בטורז'וק ובשושארי ליד סנקט פטרבורג. התלבושות והאביזרים סופקו על ידי אולפני מוספילם, שגם ערכו את עבודת הדיבוב והקלטת הסאונד. זירת קרב הטנקים צולמה במתחם הקולנוע Voyenfilm הסמוך למדיניו, תוך שימוש בתפאורת הסרט "גבול אילינסקי".

הטריילר הראשון של הסרט יצא ב-25 בספטמבר 2019, השני – ב-30 בדצמבר.

## קישורים חיצוניים

## הערות שוליים

קטגוריה:סרטי 2020
קטגוריה:סרטים ביוגרפיים רוסיים
קטגוריה:סרטים ברוסית
סטפן וישינסקי

**סטפן וישינסקי** (בפולנית: **Stefan Wyszyński**; 3 באוגוסט 1901 – 28 במאי 1981) היה כומר קתולי פולני וראש הכנסייה הפולנית בשנים 1948–1981.

## ביוגרפיה

סטפן וישינסקי נולד למשפחת נגן עוגב בכנסייה. בשנת 1910 המשפחה עברה לאנדג'ייבו שם סטפן הצעיר למד בבית הספר בשפה הרוסית (באותה תקופה האזור היה בתחום האימפריה הרוסית). בשנת 1924 הוא סיים בית ספר לכמורה בולוצלבק והוסמך לכמורה. בשנים 1924–1929 הוא למד באוניברסיטה קתולית בלובלין ובסיומו קיבל תואר דוקטור.

החל משנת 1944 סטפן וישינסקי שירת בארמייה קראיובה. קיימות עדויות על כך שעזר ליהודים.

ב-4 במרץ 1946 סטפן וישינסקי מונה לבישוף בלובלין וב-12 בנובמבר 1948 מונה לראש הכנסייה הפולנית. ב-12 בינואר 1953 הוא קיבל דרגת חשמן, אך בעקבות הנגדות של השלטון הקומוניסטי של פולין לא היה יכול להגיע לרומא לקבלת התואר. בפברואר 1953 שלטונות פולין החליטו שהם יהיו ממונים על מינוי לתפקידים בתוך הכנסייה. סטפן וישינסקי כתב מכתב חריף לראש הממשלה בולסלאב ביירוט. בתגובה השלטונות החלו ברדיפת הכמורה ואף משפטי ראווה. ב-25 בספטמבר 1953 סטפן וישינסקי נעצר. ב-8 בדצמבר 1956 המחלוקת בין הכנסייה לשלטונות נפטרה והחלטה משנת 1953 בוטלה. בשנת 1957 סטפן וישינסקי הגיע לרומא.

בשנת 1966 סטפן וישינסקי לקח חלק פעיל בחגיגות 1000 שנות נוצרות בפולין.

כאשר בשנת 1980 החל גל שביתות בפולין, סטפן וישינסקי ניסה לפשר בין הצדדים.

הוא נפטר בוורשה מסרטן ונטמן בקתדרלת יוחנן הקדוש.

בשנת 1989 החל תהליך ל הענקת תואר מבורך, שצפוי להסתיים בשנת 2020.

## קישורים חיצוניים

* Czaczkowska E., Kardynał Wyszyński, Świat Książki, Warszawa 2009, ISBN 978-83-247-1341-7
* 
* 

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:כמרים פולנים
קטגוריה:חשמנים
קטגוריה:אבירי מסדר העיט הלבן
קטגוריה:פולנים שנולדו ב-1901
קטגוריה:פולנים שנפטרו ב-1981
אלכסנדר סוחצ'בסקי

**אלכסנדר סוחצ'בסקי** (בפולנית: **Aleksander Sochaczewski**; 3 במאי 1843, אילוב – 15 ביוני 1923, ליד וינה) היה צייר יהודי-פולני.

## ביוגרפיה
אלכסנדר סוחצ'בסקי נולד בשם לייב זונדר למשפחה יהודית באילוב (אז בתחומי האימפריה הרוסית, כיום בפולין). בשנת 1860 הוא הגיע לוורשה והחל ללמוד ציור באקדמיה מקומית. בשנת 1862 הוא נעצר על ידי השלטונות הרוסים ולאחר סיום מרד ינואר נשפט לעונש מוות שהומר להגלייה של 20 שנים בסיביר.

בשנת 1884 אלכסנדר סוחצ'בסקי קיבל אישור לצאת מסיביר אך היה צריך לעזוב את תחומי האימפריה הרוסית והתיישב בלביב שבאותה תקופה היה חלק מהאימפריה האוסטרו-הונגרית. הוא המשיך בלימודי ציור ורוב יצירותיו הוקדשו לחיי של הגולים הפולנים בסיביר. עבודתו על הציור המפורסם שלו "פרידה מאירופה" הסתיימה בשנת 1894. בשנים 1897–1900 הוא התגורר בבריסל ואחר כך עבר לווינה.

בשנת 1913 אוסף תמונותיו הוצג בלביב בתערוכה לכבוד ה-100 של המרד וזכה להצלחה גדולה. בסיום התערוכה סוחצ'בסקי תרם את התמונות למוזיאון של לביב. האוסף שרד מלחמת העולם הראשונה. בשנת 1941, כאשר העיר הייתה בשליטת ברית המועצות כל התמונות הועברו לקייב. בשנת 1956 משרד התרבות הסובייטי העביר אותם לחזקת פולין. החל משנת 1963 התמונות מוצגים במוזיאון בוורשה.

## קישורים חיצוניים

* תמונות של סוחצ'בסקי

קטגוריה:ציירים יהודים
קטגוריה:ציירים פולנים
קטגוריה:פולנים שנולדו ב-1843
קטגוריה:נפטרים ב-1923
כריסטופר סקסטון

**כריסטופר סקסון** (באנגלית: **Christopher Saxton**; בערך 1540 – בערך 1610) היה קרטוגרף אנגלי, שהפיק את מפות המחוז הראשונות של אנגליה ווילס.
## ביוגרפיה
### משפחתו
ממוזער|כריכת האטלס של אנגליה ווילס שהכין סקסטון
סקסטון נולד ככל הנראה בסאווד, אוסט, בקהילה של דווסברי, במערב יורקשייר בשנת 1542 או 1544. לאחר מכן משפחתו עברה לחוף דונלי ליד טינגלי שבפארק וודקירק, שם נרשם שם סקסטון בשנת 1567. משערים כי ייתכן שסקסטון למד בבית הספר לדקדוק של המלכה אליזבת, וויקפילד ומשערים שהוא היה סטודנט באוניברסיטת קיימברידג', אך אין אישור מוחלט לכך. סביר להניח שג'ון ראד, הכומר של דווסברי ותורנהיל, קרטוגרף נלהב פיתח את כישוריו של סקסטון.

סקסטון התחתן והיה אב לשלושה ילדים. רוברט, יליד 1585, הפך לעוזרו של אביו בשנת 1601 וצייר מפה של Snapethorpe בוויקפילד, אזור שסקר אותו אביו. רוברט הוזמן לסקר את סנדל מגנה בשנת 1607. כריסטופר סקסון נפטר בשנת 1610 או 1611.

### קריירה
יצירת מפות הפכה נפוצה יותר ויותר בתקופת אליזבת הראשונה, היא התאפשרה על ידי התקדמות בטכנולוגיות מדידות והדפסות מלוחות נחושת חרוטים. מיפוי מדויק של המדינה כולה נעשה חשוב יותר ויותר. לורד בורגלי סייע להבטיח כי פקיד החצר תומאס סקפורד מוודברידג' בסופוק, מימן את הוועדה. בשנת 1574 החל סקסטון בסקר אנגליה. בהתחשב בהוצאות הכרוכות בכך, המלכה אליזבת העניקה לו חוזה שכירות על אדמות באחוזת גריגסטון בסופוק. הסקר הוולשי החל בשנת 1577. סקר המדינה היה התחייבות משמעותית אך הצלחות הראשונות הופיעו כבר עד שנת 1574 ובשנת 1578 הסקר הושלם. ככל שהמשימה הסתיימה תוך זמן קצר הדבר אפשר לסקסטון גם להשתמש בחלק מהעבודות הקודמות שביצע ג'ון ראד. גיליונות מחוזיים הונפקו לפני שהסקר שהושלם הוצא כ אטלס בשנת 1579. התוצאות הוצגו בפני הלורד בורגלי שחיבר אותם לאטלס משלו.
ממוזער|337x337 פיקסלים|מפה מפורטת מהאטלס של סקסטון
המפות הופקו באטלס המחוזות של אנגליה ווילס שפורסם בשנת 1579, האטלס הראשון של כל המדינה. הוא הכיל 35 מפות, כשכל אחת מהן נשאה את סמלי אליזבת הראשונה ותומס סקפורד, פטרונו של סקסטון. המפות מראות גבעות והרים אך אינן מספקות מידע מדויק לגבי מיקומן או גובהן. מגוון סמלים מראים בניינים וישובים. כל המפות מתוארכות למעט מפת נורת'מברלנד. חמישה מחוזות, קורנוול, אסקס, הרטפורדשייר, מפות סופולק ונורפוק מציגות חלוקה לאזורים קטנים יותר. האטלס זכה להצלחה מסחרית, מה שהניע את הקרטוגרפים האחרים כולל ג'ון ספיד, ג'ון נורטון ומייקל דרייטון לבצע מיפויים דומים, להוסיף ולפרט את עבודתו של סקסטון.

את המפות שצייר סקסטון חרטו אוגוסטין ריתר, רמיגיוס הוגנברג, ויליאם הול, ויליאם קיפ, לאונרד טרווארט מאנטוורפן, ניקולס ריינולד מלונדון, קורנליוס הוגיוס ופרנסיס סקרט. החרטים היו ממוצא הולנדי או פלמי. אין שום ראיות במפות שסקסטון חרט אותן בעצמו, אך לפי דיווח אחד הוא חרט את אלה של מחוזות וולש והרפורדשייר. סאקסטון השיג רישיון למכירת המפות לתקופה של עשר שנים.

ג'ון די, ראש הכנסייה של מנצ'סטר, העסיק את סקסטון כדי לסקר את גבולות הקהילה של מנצ'סטר בשנת 1596 אך שום עותק לא שרד. בספרייה של צ'ת'ם במנצ'סטר יש עותק של האטלס, וכך גם בספריית פולגר שייקספיר בוושינגטון,

## לקריאה נוספת

* Evans, Ifor M.; Lawrence, Heather (1979), Christopher Saxton Elizabethan Map-Maker, Wakefield Historical Publications & The Holland Press
* Ferrington, Esther (2002), Infinite Variety: Exploring the Folger Shakespeare Library, University of Washington Press

## קישורים חיצוניים

## הערות שוליים

קטגוריה:נפטרים ב-1610
קטגוריה:ילידי 1540
קטגוריה:קרטוגרפים בריטים
קטגוריה:המאה ה-16
יחסי קוסטה ריקה – שווייץ

**יחסי קוסטה ריקה–שווייץ** הם היחסים הדיפלומטיים הרשמיים שבין **[[קוסטה ריקה|רפובליקת קוסטה ריקה]]** לבין **[[שווייץ|הקונפדרציה השווייצרית]]**.

## היסטוריה
בין רפובליקת קוסטה ריקה לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ השווייצרי, היחסים הדיפלומטיים הרשמיים שבין רפובליקת קוסטה ריקה לבין הקונפדרציה השווייצרית הם יחסים דיפלומטיים חמים וידידותיים. קוסטה ריקה ידועה בתור "שווייץ של מרכז אמריקה" - היא נבדלת ממדינות אחרות במרכז אמריקה ובאמריקה הלטינית בכלל בכך שהיא דמוקרטיה יציבה מזה עשרות שנים, ומצבה הכלכלי איתן יחסית.

קונסול כבוד מונה על ידי מועצת הברית של שווייץ בשנת 1912, ובשנת 1957 כוננו שתי המדינות יחסים דיפלומטיים רשמיים. הקונסוליה השווייצרית שודרגה למעמד קונסוליה כללית באותה השנה. שגרירות נפתחה בסן חוסה ב-1967, עשר שנים לאחר מכן. קוסטה ריקה מחזיקה שגרירות בברן משנת 1981.

## יחסים כלכליים
קוסטה ריקה היא שותפת הסחר השנייה בגודלה של שווייץ באמריקה המרכזית. בשנת 2018, שווייץ ייבאה בעיקר מוצרים חקלאיים בשווי 108 מיליון פרנקים שווייצרים מקוסטה ריקה. בנוסף לכך, שווייץ ייצאה סחורה בשווי 185 מיליון פרנקים שווייצריים באותה השנה, בעיקר ציוד אופטי, רפואי ושעונים. ההשקעות השווייצריות בקוסטה ריקה פורחות וחברות שווייצריות מייצרות אלפי מקומות עבודה לקוסטה ריקנים.

הסכם סחר חופשי בין איגוד הסחר החופשי האירופי לבין מדינות אמריקה המרכזית נכנס לתוקפו בשנת 2014. בנוסף, נחתם הסכם תחבורה אווירית בין שתי המדינות בתחילת 2019.

## שווייצרים בקוסטה ריקה
על פי הלשכה השווייצרית המרכזית לסטטיסטיקה, בסוף שנת 2018 התגוררו בקוסטה ריקה אלף שש מאות שלושים ושישה אזרחים שווייצרים.

## נציגויות דיפלומטיות
* קוסטה ריקה מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. קוסטה ריקה מיוצגת בשווייץ גם בדרג הקונסולרי באמצעות קונסוליה רשמית שהיא מחזיקה בעיר לוזאן.
* שווייץ מיוצגת בקוסטה ריקה בדרג השגרירות באמצעות שגרירות רשמית שהיא מחזיקה בסן חוסה, בירת המדינה.

## קישורים חיצוניים

* Bilateral relations Switzerland–Costa Rica, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
מייסון מאונט

**מייסון טוני מאונט** (באנגלית: **Mason Tony Mount**; נולד ב-10 בינואר 1999) הוא כדורגלן אנגלי המשחק בעמדת הקשר במנצ'סטר יונייטד.

## קריירת מועדונים
### מועדוני נוער
מאונט נולד בפורטסמות' שבהמפשייר ובגיל שש הוא עבר ללונדון כדי להצטרף לאקדמיה של צ'לסי. הוא עבר בין כל קבוצות הגילאים של צ'לסי והיה אחד מהשחקנים הבולטים בקבוצות הנוער של המועדון. הוא זכה עם קבוצת הנוער של צ'לסי פעמיים בגביע האנגלי לנוער ובעונת 2015/2016 הוא זכה בליגת האלופות לנוער.

### צ'לסי
ב-יולי 2017 חתם על חוזה בקבוצה הבוגרת של צ'לסי לארבע עונות.

#### השאלה לוויטסה ארנהיים
ב-24 ביולי 2017, כחלק ממדיניות השאלת שחקנים צעירים של צ'לסי, נשלח בהשאלה לעונה אחת לווויטסה ארנהיים מליגת העל ההולנדית. מאונט הרשים והיה אחד מהשחקנים החשובים בקבוצה, כשכבש 14 שערים בכל המסגרות ורשם שמונה בישולים בעונת 2017/2018. 

#### השאלה לדרבי קאונטי
בקיץ 2018 הושאל שוב על ידי צ'לסי, לקבוצת דרבי קאונטי מליגת המשנה באנגליה. באותה עונה הרשים תחת המאמן פרנק למפארד, שהיה אחד השחקנים החשובים בהיסטוריה של צ'לסי. בעונה זו היה אחד השחקנים המצטיינים בדרבי קאונטי ועזר לקבוצה לסיים במקום השישי ולהשיג כרטיס לפלייאוף העלייה לפרמייר ליג. דרבי העפילה עד לגמר הפלייאוף בו הפסידה 0–1 לאסטון וילה במשחק שנערך באצטדיון ומבלי. בעונת 2018/2019 רשם מאונט שמונה שערים, כולל שלושער בניצחון 0–4 על בולטון וונדררס.

#### החזרה לצ'לסי
בקיץ 2019 חזר מאונט לצ'לסי, והאריך את חוזהו במועדון עד קיץ 2024, התאחד עם מאמנו בדרבי קאונטי, פרנק למפארד, והפך לשחקן הרכב. הוא כבש את שערו הראשון בפרמייר ליג ב-18 באוגוסט 2019 במחזור השני בליגה במשחק מול לסטר סיטי שהסתיים בתוצאה 1-1. ב-31 באוגוסט 2019 הוא כבש את שערו השני במדי הקבוצה בניצחון 2–3 על נוריץ' סיטי.

ב-29 במאי זכה מאונט בליגת האלופות עם צ'לסי לאחר ניצחון בגמר על מנצ'סטר סיטי בתוצאה 0–1. בליגת האלופות תרם באותה עונה שני שערים ב-11 הופעות. מספר ימים לאחר מכן זכה בתואר שחקן העונה מטעם אוהדי הקבוצה לעונת 2020/2021.

### מנצ'סטר יונייטד
ב-5 ביולי 2023 עזב מאונט את צ'לסי לאחר 18 שנה, וחתם במנצ'סטר יונייטד לחמש שנים. תמורתו שילמה יונייטד לצ'לסי כ-65 מיליון ליש"ט.

## קריירת נבחרות
מאונט שיחק בכל הנבחרות הצעירות של אנגליה, וב-2017 הוא זכה עם נבחרת אנגליה עד גיל 19 באליפות אירופה.

באוקטובר 2018, לאחר שהרשים במדי דרבי קאונטי, זומן על ידי המאמן גארת סאות'גייט לסגל נבחרת אנגליה למשחקי ליגת האומות.

ב-7 בספטמבר 2019 ערך את הופעת הבכורה שלו בנבחרת הבוגרת של אנגליה לאחר שנכנס כמחליף בניצחון 0–4 על נבחרת בולגריה במסגרת מוקדמות יורו 2020. ב-17 בנובמבר 2019 כבש את שערו הראשון במדי הנבחרת בניצחון 0–4 על נבחרת קוסובו באותו טורניר מוקדמות.

נכלל בסגל נבחרת אנגליה לטורניר מונדיאל 2022.

## תארים
#### צ'לסי
* ליגת האלופות: 2020/2021
*הסופר קאפ האירופי: 2021
*גביע העולם למועדונים: 2021

#### אישיים
* שחקן העונה של צ'לסי: 2020/2021
* שחקן העונה של צ'לסי: 2021/2022

## קישורים חיצוניים

## הערות שוליים

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלני צ'לסי
קטגוריה:כדורגלני דרבי קאונטי
קטגוריה:כדורגלני ויטסה ארנהם
קטגוריה:כדורגלני מנצ'סטר יונייטד
קטגוריה:כדורגלני נבחרת אנגליה
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:אנגלים שנולדו ב-1999
Live at Wembley

**Live at Wembley** (בעברית: **הופעה חיה בוומבלי**) הוא אלבום הופעה ואלבום וידאו של הזמרת-יוצרת האמריקאית, ביונסה, אשר יצא לאור ב-26 באפריל 2004, על ידי חברות התקליטים סוני אורבן מיוזיק וקולומביה רקורדס.

עם יציאתו נכנס האלבום אל המקום הראשון במצעד אלבומי הווידאו של בילבורד.

## רקע
אלבום ההופעה יצא על גבי די וי די ומכיל הופעה של הזמרת בארנה של ומבלי שבלונדון, כחלק מסיבוב ההופעות שלה "Dangerously in Love Tour". האלבום זכה לביקורות חיוביות. למשל אתר המוזיקה AllMusic, נתן לאלבום ציון של 3.5 כוכבים מתוך 5.

במהלך המופע הזמרת ביצעה את השיר "Wishing on a Star", גרסת כיסוי לשירם של להקת רוז רויס. על הביצוע קיבלה מועמדות בטקס פרסי גראמי בקטגוריית "הביצוע הווקאלי הנשי הטוב ביותר בשיר R&B". באותו הטקס, הפסידה ל-"We Belong Together" של מריה קארי.

## הצלחה
האלבום הגיע למקום ה-17 במצעד הבילבורד 200 ולמקום השמיני במצעד אלבומי ה-R&B וההיפ-הופ של בילבורד, עם מכירות של 45 אלף עותקים בשבוע הראשון ליציאתו. במצעד אלבומי ה-DVD הרשמי של המדינה השיר הגיע למקום הראשון ובכך גם באוסטרליה וספרד כאשר בארצות הברית ואוסטרליה הוא גם הגיע למעמד פלטינה כפולה ובצרפת הגיע למעמד פלטינה.

בנוסף לכך, הגיע האלבום לעשירייה הפותחת במצעד של מדינות כמו בלגיה, אוסטריה והולנד.

## מיקומי שיא
המצעדים שלהלן הם מצעדי אלבומי וידאו בלבד.

## קישורים חיצוניים

## הערות שוליים

קטגוריה:אלבומי וידאו מ-2004
קטגוריה:אלבומי וידאו של ביונסה
קטגוריה:אלבומי הופעה באנגלית
קטגוריה:אלבומי וידאו באנגלית
קטגוריה:אלבומים שהופקו על ידי ביונסה
קטגוריה:אלבומי חברת קולומביה רקורדס
The Beyoncé Experience Live

**The Beyoncé Experience Live** הוא אלבום ההופעה השלישי ואלבום וידאו של הזמרת-יוצרת האמריקאית, ביונסה, ואלבום הווידאו הרביעי שלה, אשר יצא לאור ב-16 בנובמבר 2007, על ידי חברות התקליטים קולומביה רקורדס ומיוזיק וורלד.

עם יציאתו נכנס האלבום אל המקום השני במצעד אלבומי הווידאו של בילבורד.

## רקע
האלבום כולל הופעה של הזמרת בקליפורניה שהתקיימה במסגרת סיבוב ההופעות "The Beyoncé Experience", ב-2 בספטמבר 2007. בנוסף ליציאתו כאלבום, הוא גם שודר בטלוויזיה האמריקאית במספר ערוצים ו-3 ימים לאחר יציאתו, הוצג ב-96 תיאטראות ברחבי ארצות הברית.

עם הוצאתו, קיבל האלבום ביקורות חיוביות אשר שיבחו את ביצועיה של הזמרת במהלך המופע.

## הצלחה
האלבום עצמו זכה להצלחה מסחרית כאשר הגיע למקום השני במצעד אלבומי הווידאו הרשמי של ארצות הברית ואף הגיע שם למעמד פלטינה כפולה. הביצוע שלה במופע לשיר "Me, Myself and I" קיבל מועמדות לגראמי בקטגוריית "הביצוע הווקאלי הנשי הטוב ביותר בשיר R&B".

באפריל 2008, הפרפורמר ניל מדלין שיחזר את ההופעה במוזיאון לאומנויות בניו יורק.

## מיקומי שיא

## קישורים חיצוניים

## הערות שוליים

קטגוריה:אלבומי וידאו מ-2007
קטגוריה:אלבומי וידאו של ביונסה
קטגוריה:אלבומי הופעה באנגלית
קטגוריה:אלבומי וידאו באנגלית
קטגוריה:אלבומים שהופקו על ידי ביונסה
קטגוריה:אלבומי חברת קולומביה רקורדס
ורה בושפילד

**ורה קהלן בושפילד** (באנגלית: **Vera Cahalan Bushfield**; 9 באוגוסט 1889 – 6 באפריל 1976) הייתה אשת ציבור אמריקאית, שכיהנה כחברת הסנאט של ארצות הברית לתקופה קצרה בחודשים אוקטובר–דצמבר 1948.

## ביוגרפיה
ורה שרה קהלן נולדה בעיר מילר שבמרכז דקוטה הדרומית באוגוסט 1889, אחת מארבעת ילדיהם של פרנסיס ומרי קונרס קהלן. היא למדה בבתי הספר הציבוריים של מילר, ובהמשך באוניברסיטת ויסקונסין-סטאוט, שם סיימה ב-1912 תואר ראשון בכלכלת הבית (Domestic science). באותה שנה נישאה להרלן בושפילד, גם הוא תושב מילר. לבני הזוג נולדו שלושה ילדים. לימים למדה בושפילד באוניברסיטת וסליאן דקוטה שבמיטשל ובאוניברסיטת מינסוטה.

ב-1938 נבחר בעלה הרלן, אז משפטן ובכיר במפלגה הרפובליקנית, למושל דקוטה הדרומית. כגברת הראשונה של המדינה בשתי כהונותיו של בעלה (1939–1943), הייתה בושפילד לאשת ציבור בולטת, ומילאה תפקידים באירועים רשמיים רבים, בהם השקת אוניית המערכה "(USS South Dakota (BB-57", הראשונה מאוניות המערכה מסדרת דקוטה הדרומית.

בושפילד זכתה להכרה לאומית כאשר בעלה התמודד על מועמדות המפלגה הרפובליקנית בבחירות המקדימות לנשיאות ארצות הברית בכינוס הוועדה הרפובליקנית הלאומית לקראת בחירות 1940. בשעה שבמועמדות זכה מושל ניו יורק תומאס דיואי, הרלן בושפילד נבחר לסנאט של ארצות הברית ב-1942. הוא נפטר בעודו מכהן בספטמבר 1948, ומושל דקוטה הדרומית, ג'ורג' ת. מייקלסון, מינה את ורה בושפילד, באוקטובר, לאייש את מושבו של בעלה המנוח.

בושפילד חלקה עם בעלה השקפות פוליטיות דומות, כגון תמיכה בהקטנת הממשלה הפדרלית של ארצות הברית. כל תקופת כהונתה היה הסנאט בפגרה, והיא לא נסעה לוושינגטון הבירה. היא טיפלה בענייניהם של אזרחי המדינה ממשרד בבירת המדינה פיר. בושפילד התפטרה בשלהי דצמבר 1948, ובכך העניקה לסנאטור הנבחר קרל א. מונדט יתרון של כמה ימי ותק על פני סנאטורים חדשים אחרים שנבחרו יחד איתו.

במהלך תקופתה באור הזרקורים הפוליטיים, עסקה בושפילד בסוגיות הקשורות לילדים ולנשים.

ורה בושפילד נפטרה ב-16 באפריל 1976 בפורט קולינס שבקולורדו, ונטמנה בבית העלמין של ארגון "הצבא הגדול של הרפובליקה" שבמילר.

## קישורים חיצוניים

* 

## הערות שוליים

קטגוריה:אמריקאים ילידי דקוטה הדרומית
קטגוריה:בני זוג של פוליטיקאים אמריקאים
קטגוריה:חברי הסנאט של ארצות הברית מדקוטה הדרומית
קטגוריה:חברי הסנאט של ארצות הברית שמונו לתפקידם
קטגוריה:סנאטוריות חברות המפלגה הרפובליקנית
קטגוריה:סנאטורים חברי המפלגה הרפובליקנית
קטגוריה:בוגרות אוניברסיטת מינסוטה
קטגוריה:בוגרי אוניברסיטת מינסוטה
קטגוריה:אמריקאיות שנולדו ב-1889
קטגוריה:אמריקאים שנולדו ב-1889
קטגוריה:אמריקאיות שנפטרו ב-1976
קטגוריה:אמריקאים שנפטרו ב-1976
B'Day Anthology Video Album

**B'Day Anthology Video Album** (בעברית: **אנתולוגיית הווידאו של האלבום [[B'Day]]**) הוא אלבום הווידאו הראשון של הזמרת האמריקאית, ביונסה, אשר יצא לאור ב-3 באפריל 2007, על ידי חברות התקליטים קולומביה רקורדס, מיוזיק וורלד וסוני מיוזיק לחנות הדיגיטלית וולמרט ומאוחר יותר גם למקומות אחרים.

אלבום הווידאו הגיע למקום ה-24 במצעד אלבומי הווידאו של בילבורד.

## רקע
ביונסה אמרה כי הרעיון לאלבום נבע מהעובדה כי לטענתה לא היה טעם בכך שהמעריצים שלה יחכו כל פעם לקליפ חדש שיעלה לאינטרנט אלא הם יוכלו לצפות בכל הקליפים בבת אחת. בנוסף היא אמרה כי עוד לפניי שהחלה לצלם את הקליפים היא ראתה בראשה כיצד הם ייראו מבחינת כוריאוגרפיה, תלבושות, איפור ושיער. היא רצתה שכל קליפ ייראה שונה ולכן בכל קליפ השתמשה בטכניקת צילום שונה, בתלבושות שונות ובתפאורה שונה.

## הרכב האלבום
האלבום כולל 13 קליפים לשירים מאלבומה השני, כולל מאחורי הקלעים של הכנת האלבום. ביונסה צילמה קליפים לכל הסינגלים שיצאו מהאלבום אך גם צילמה מספר קליפים לשירים שלא יצאו כסיגנלים מהאלבום והכניסה גם אותם לתוך האלבום.

חלק מהקליפים שנכנסו לאלבום צולמו מראש וחלק מהם צולמו במיוחד בשביל האלבום. לאלבום יצאו שלוש מהדורות: המהדורה הרגילה, מהדורה מורחבת ומהדורה שהייתה זמינה מחוץ לארצות הברית אשר כוללת את הגרסה המורחבת של אלבומה השני.

האלבום זכה להצלחה מסחרית רבה כאשר הגיע למעמד פלטינה כפולה בארצות הברית. הקליפ לשיר "" קיבל תביעות משפטיות בגין הפרת זכויות יוצרים ולכן מאוחר יותר המהדורה הרגילה של האלבום הוחלפה במהדורה הכוללת חלקים מתוך הקליפ המקורי.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי וידאו מ-2007
קטגוריה:אלבומי וידאו של ביונסה
קטגוריה:אלבומי אוסף וידאו קליפים
קטגוריה:אלבומים חזותיים
קטגוריה:אלבומי וידאו באנגלית
קטגוריה:אלבומים שהופקו על ידי ביונסה
קטגוריה:אלבומי חברת קולומביה רקורדס
יחסי סרביה–שווייץ

**יחסי סרביה–שווייץ** הם היחסים הדיפלומטיים הרשמיים שבין **[[סרביה|הרפובליקה של סרביה]]** לבין **[[שווייץ|הקונפדרציה השווייצרית]]**.

## היסטוריה
בין הרפובליקה של סרביה לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ השווייצרי, היחסים הדיפלומטיים שבין שווייץ לסרביה הם יחסים דיפלומטיים חמים וידידותיים עד מאוד, ומתקיימים במסגרתם שיתופי פעולה ענפים בתחומים שונים.

בשנת 1919 הכירה שווייץ בעצמאותה של ממלכת הסרבים, הקרואטים והסלובנים אשר בשנת 1929 שינתה את שמה לממלכת יוגוסלביה. צירות שווייצרית נפתחה בבלגרד בשנת 1940 וזו שודרגה למעמד שגרירות בשנת 1957. שווייץ ראתה ב כממשיכת דרכה של הממלכה.

שווייץ הכירה בסרביה כממשיכת דרכה של יוגוסלביה באופן סופי בשנת 2006 לאחר שמונטנגרו פרשה מאיחוד סרביה ומונטנגרו והאמנות של שווייץ ויוגוסלביה עברו לתחום האחריות של ממשלת סרביה.

## יחסים כלכליים
שיתוף הפעולה הכלכלי בין שתי המדינות כולל פגישות בין-ממשלתיות על בסיס קבוע. ישנן ועידות כלכליות משותפות ופורומים שונים אשר בהם נועדות שתי המדינות על מנת לשוחח על קשיים ועל הזדמנויות בפיתוח היחסים הכלכליים בין שתי המדינות. בין שתי המדינות מתקיימות השקעות הדדיות רחבות.

משרד החוץ השווייצרי מדגיש כי היחסים הכלכליים של שווייץ וסרביה הם בעלי פוטנציאל, וכי סרביה היא שוק אטרקטיבי עבור חברות שווייצריות שלהן בסיסים משניים בסרביה.

## הגירה
על פי הלשכה השווייצרית המרכזית לסטטיסטיקה, בסוף 2018 התגוררו בסרביה אלפיים מאתיים תשעים ואחד אזרחים שווייצרים, לרבים מהאזרחים הבאים היו אזרחויות כפולות סרביות ושווייצריות. ישנה גם קהילה סרבית מז'ורית ומשמעותית בשווייץ, לפני גל ההגירה המוסלמי לאירופה היוותה האוכלוסייה הסרבית את האוכלוסייה הזרה הרביעית בגודלה בשווייץ.

## נציגויות דיפלומטיות
* סרביה מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. סרביה מיוצגת בשווייץ גם בדרג הקונסולרי באמצעות קונסוליה רשמית שהיא מחזיקה בעיר ציריך.
* שווייץ מיוצגת בסרביה בדרג השגרירות באמצעות שגרירות רשמית שהיא מחזיקה בבלגרד, בירת המדינה.

## קישורים חיצוניים
* Bilateral relations, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
I Am... Yours: An Intimate Performance at Wynn Las Vegas

**I Am... Yours: An Intimate Performance at Wynn Las Vegas** (**אני...שלך: מופע אינטימי בווין [[לאס וגאס]]**) הוא אלבום הופעה ואלבום וידאו של הזמרת-יוצרת האמריקאית, ביונסה, אשר יצא לאור ב-23 בנובמבר 2009, על ידי מיוזיק וורלד וקולומביה רקורדס.

## רקע
ההופעה צולמה על ידי אד בורק בנבדה שבלאס וגאס, ב-2 באוגוסט 2009, כחלק מסדרת הופעות מצומצמת שערכה הזמרת בעיר על מנת לקדם את אלבומה השלישי. האלבום גם כולל מהדורות מורחבות אשר כוללים קטעי מאחורי הקלעים, גרסאות אינסטרומנטליות לשירי המופע ואף סרט דוקו קצר. המופע בוים על ידי ניק וויקהאם והופק על ידי אמר פאטן.

בנוסף לכך, כאשר יצא אלבום ההופעה, שודרה ההופעות בטלוויזיה האמריקאית על ידי הרשת ABC, שלושה ימים לאחר יציאת האלבום ביחד עם קטעי מאחורי הקלעים של סיבוב ההופעות "I Am... World Tour", ונצפתה על ידי 5.2 מיליון אנשים ושודרה גם בערוץ 4 הבריטי.

## ביקורות
עם שחרורו האלבום קיבל ביקורות חיוביות מהמבקרים שהרבה מהם שיבחו אותו על הביצועים האקוסטיים של הזמרת במהלך המופע, על היכולות הווקאליות של הזמרת, על האינטימיות שבמופעים ועל כך שהעבירה את הסיפור שעומד מאחורי האלבום דרך המופע.

ההופעה של הזמרת עם השיר "Halo" קיבלה מועמדות לפרס גראמי בקטגוריית "הביצוע הווקאלי הנשי הטוב ביותר בשיר פופ".

## הצלחה
האלבום זכה להצלחה רבה בארצות הברית כאשר שהה במשך שמונה שבועות בראש מצעד אלבומי ה-DVD האמריקאי ובכך נהיה לאלבום השני שלה לעשות (ואף שהה 52 שבועות בסך הכל בכל המצעד) וקיבל מעמד פלטינה כפולה על מכירות של 200 אלף עותקים.

בנוסף לכך, זכה האלבום להצלחה גם באוסטרליה, שם קיבל את מעמד הפלטינה על מכירות של 15 אלף עותקים.

## קישורים חיצוניים

## הערות שוליים

קטגוריה:אלבומי הופעה מ-2009
קטגוריה:אלבומי וידאו מ-2009
קטגוריה:אלבומי וידאו של ביונסה
קטגוריה:סרטי הופעה
קטגוריה:אלבומי הופעה באנגלית
קטגוריה:אלבומי וידאו באנגלית
קטגוריה:אלבומים שהופקו על ידי ביונסה
קטגוריה:אלבומי חברת קולומביה רקורדס
קטגוריית הרוכב הצעיר בטור דה פראנס

**קטגוריית הרוכב הצעיר בטור דה פראנס** היא קטגוריה במרוץ הטור דה פראנס, שמתקיימת מאז שנת 1975. המנצח בה הוא הרוכב בעל הזמן הנמוך ביותר מתחת לגיל 26. המוביל בקטגוריה לובש את החולצה הלבנה.

## היסטוריה
החולצה הלבנה הוענקה בהתחלה לרוכב שמוביל בקטגוריה המשולבת, בין השנים 1968–1975. משנת 1975, הכללים שונו והחולצה הלבנה הוענקה לרוכב שיש לו פחות משלוש שנים כמקצוען, "ניאו פרו" באנגלית.

בשנת 1983, כללי הקטגוריה שונו. התחרות בקטגוריה הייתה פתוחה רק לרוכבים שהשתתפו בטור בפעם הראשונה. אך ב-1987, התחרות נפתחה לכל הרוכבים מתחת לגיל 26 ב-1 בינואר באותה השנה. אך ב-1989, הופסק השימוש בחולצה הלבנה. ב-1997, שונה שם התחרות לזכר פביו קסרטלי, רוכב אופניים איטלקי שנהרג בטור של 1995 לאחר שהתרסק. השימוש בחולצה הלבנה הוחזר בשנת 2000.

שיאן הניצחונות בקטגוריה הוא טאדיי פוגאצ'אר שזכה 4 פעמים ברצף בין 2023-2020.

## מנצחים

## קישורים חיצוניים

## הערות שוליים

קטגוריה:טור דה פראנס